Ի դեպ, գիրքն անգլերեն խորագրված է «Out of My Mind»` «Իմ մտքից դուրս»: Հարցին, թե ինչու է գերադասել «Աղմկոտ լռություն» վերնագիրը, Արմենուհի Ավագյանը պատասխանեց․ - «Թարգմանեցի «Աղմկոտ լռություն», որովհետև և՛ էդ երեխայի, և՛ իրեն շրջապատողների մեջ շատ աղմուկ կա, բայց նաև լռություն: Իր մեջ լռություն, որովհետև խոսել չի կարող, շրջապատի մեջ լռություն, որովհետև երբեմն անհանդուրժող հայացքներ են նետում դեպի իրեն, կամ գործողություն են կատարում, բայց ոչինչ չեն ասում»: